Elhalasztották a mûkorcsolya-vébét, a japán futballválogatott játszana
A Japánt pénteken sújtó, és sok ezer ember halálát okozó földrengés és szökõár miatt a nemzetközi szövetség (ISU) hétfõn elhalasztotta a Tokióban március 21. és 27. között tervezett mûkorcsolya-világbajnokságot. Az ISU közlése szerint csak késõbb döntenek a vb új idõpontjáról, vagy esetleges törlésérõl.
Ugyancsak elhalasztották a hétvégi nagojai nõi maratont, amely az augusztusi világbajnokság válogatója lett volna, de nem rendeztek baseball-bajnokikat sem.

Szintén elhalasztották a japán labdarúgó-bajnokság valamennyi márciusi mérkõzését, amelyeket várhatóan júliusban lehet majd bepótolni. Emiatt kétségessé vált a futballválogatott szereplése a nyári Copa Américán.

A Japán Labdarúgó Szövetség fõtitkára, Tasima Kozo azonban úgy véli, a világnak jelezni kell, nem állt meg az élet teljesen az országban.

"Van még két hetünk, hogy felkészüljünk az elõzetesen tervezett barátságos futballmérkõzésekre. Az emberek csak a CNN-t látják, nekünk kell értesítenünk õket arról, hogy Tokió mûködik, a város rendben van, a rend helyreállt" - mondta.

Japán a tervek szerint március 25-én a fõvároshoz közeli Sizuka-stadionban fogadná Montenegrót, négy nappal késõbb pedig Tokióban játszana Új-Zélanddal.

Pénteken a szigetország északkeleti partvidékét a Japánban valaha mért legnagyobb erejû, a Richter-skála szerint 9-es földrengés rázta meg, amelynek epicentruma 240 km-re volt a fõvárostól.